


	Euroopa Parlament
2024-2029
	[image: EP logo RGB_Mute]



VASTUVÕETUD TEKSTID

[bookmark: TANumber]P10_TA(2025)0243
[bookmark: title]Vastuväidete puudumine delegeeritud õigusaktile: ERFi, ESF+, Ühtekuuluvusfondi ja Õiglase Ülemineku Fondi sekkumisliikide ulatus ja koodide nomenklatuur
[bookmark: DocNumber]
[bookmark: PE]PE778.177
[bookmark: Sujet][bookmark: References]Euroopa Parlamendi otsus mitte esitada vastuväiteid komisjoni 22. septembri 2025. aasta delegeeritud määrusele, millega muudetakse Euroopa Parlamendi ja nõukogu määruse (EL) 2021/1060 I lisa ERFi, ESF+, Ühtekuuluvusfondi ja Õiglase Ülemineku Fondi sekkumisliikide ulatuse ja koodide nomenklatuuri osas (C(2025)06376 – 2025/2888(DEA))
[bookmark: TextBodyBegin]Euroopa Parlament,
–	võttes arvesse komisjoni delegeeritud määrust (C(2025)06376),
–	võttes arvesse komisjoni 22. septembri 2025. aasta kirja, milles komisjon palub Euroopa Parlamendil teatada, et tal ei ole delegeeritud määrusele vastuväiteid,
–	võttes arvesse regionaalarengukomisjoni 14. oktoobri 2025. aasta kirja komisjonide esimeeste konverentsi esimehele,
–	võttes arvesse Euroopa Liidu toimimise lepingu artiklit 290,
–	võttes arvesse Euroopa Parlamendi ja nõukogu 24. juuni 2021. aasta määrust (EL) 2021/1060, millega kehtestatakse ühissätted Euroopa Regionaalarengu Fondi, Euroopa Sotsiaalfond+, Ühtekuuluvusfondi, Õiglase Ülemineku Fondi ja Euroopa Merendus-, Kalandus- ja Vesiviljelusfondi kohta ning nende ja Varjupaiga-, Rände- ja Integratsioonifondi, Sisejulgeolekufondi ning piirihalduse ja viisapoliitika rahastu suhtes kohaldatavad finantsreeglid[footnoteRef:1], eriti selle artiklit 113 ja artikli 114 lõiget 6, [1:  	ELT L 231, 30.6.2021, lk 159, ELI: http://data.europa.eu/eli/reg/2021/1060/oj.] 

–	võttes arvesse kodukorra artikli 114 lõiget 6,
–	võttes arvesse regionaalarengukomisjoni soovitust võtta vastu otsus,
–	võttes arvesse, et kodukorra artikli 114 lõike 6 kolmandas ja neljandas taandes sätestatud ajavahemiku jooksul, mis lõppes 21. oktoobril 2025, ei ole vastuväiteid esitatud,
A.	arvestades, et komisjon esitas 4. aprillil 2025 vastavalt Euroopa Parlamendi kodukorra artiklile 170 taotluse kohaldada kiirmenetlust oma ettepaneku suhtes võtta vastu määrus, millega muudetakse määrusi (EL) 2021/1058 ja (EL) 2021/1056 seoses erimeetmetega strateegiliste probleemide lahendamiseks vahehindamise raames[footnoteRef:2], et liikmesriigid saaksid vahehindamise raames viia läbi sisuka ümberplaneerimise ja suunata vahendid määruses (EL) 2021/1060 sätestatud uutele liidu strateegilistele prioriteetidele; arvestades, et komisjon esitas nimetatud ettepaneku regionaalarengukomisjoni 9. aprilli 2025. aasta koosolekul; [2:  	COM(2025)0123.] 

B.	arvestades, et regionaalarengukomisjon otsustas oma 5. mai 2025. aasta koosolekul toetada taotlust kohaldada vastavalt kodukorra artikli 170 lõikele 5 kiirmenetlust, mille tulemusel võeti vastu Euroopa Parlamendi ja nõukogu määrus (EL) 2025/1914[footnoteRef:3], [3:  	Euroopa Parlamendi ja nõukogu 18. septembri 2025. aasta määrus (EL) 2025/1914, millega muudetakse määrusi (EL) 2021/1058 ja (EL) 2021/1056 seoses erimeetmetega strateegiliste probleemide lahendamiseks vahehindamise raames (ELT L, 2025/1914, 19.9.2025, ELI: http://data.europa.eu/eli/reg/2025/1914/oj).] 

C.	arvestades, et komisjoni delegeeritud määrus on vajalik, et tagada kooskõla ja järjepidevus määruse (EL) 2021/1060 ja fondispetsiifiliste määruste (ERFi/Ühtekuuluvusfondi, ESF+ ja Õiglase Ülemineku Fondi määrused) vahel, et tagada määruse (EL) 2025/1914 kohaste muudetud ja äsja kehtestatud erieesmärkide rakendamine, lisades vastavad sekkumisvaldkonnad määruse (EL) 2021/1060 I lisasse, ning võimaldada nende kasutamist programmi rakendamisel ja aruandluses;
1.	teatab, et ei esita delegeeritud määrusele vastuväiteid;
2.	teeb presidendile ülesandeks edastada käesolev otsus nõukogule ja komisjonile.

